भगवान परशुराम के आदर्शों को करें आत्मसात : गैरतगंज| भगवान परशुराम ने संपूर्ण मानवता की रक्षा एवं देव आराधना को अपने जीवन का पहला लक्ष्य बनाया। आज आवश्यकता है कि मानव समाज उनके आदर्शों को आत्मसात कर अपने जीवन का कल्याण करे। ये विचार ब्राह्मण समाज द्वारा आयोजित भगवान परशुराम जयंती समारोह में वक्ताओं ने व्यक्त किए। जयंती के उपलक्ष्य में बुधवार को नगर में भव्य शोभायात्रा निकाली गई। श्रीराम जानकी मंदिर में भगवान परशुराम की जयंती के उपलक्ष्य में कार्यक्रम आयोजित किया गया। इससे पहले नगर में शोभायात्रा निकाली गई। शोभायात्रा में भगवान परशुराम की झांकी एवं श्री बजरंग अखाड़ा के कलाकारों ने कौशल का प्रदर्शन किया। इसके बाद रामजानकी मंदिर में हुई धर्मसभा में सुरेन्द्र तिवारी, गिरिजाशंकर पाठक, योगेश आचार्य, बृजेश शर्मा, युवा ब्राह्मण समाज अध्यक्ष मयंक चौबे सहित अन्य वक्ताओं ने भगवान परशुराम के जीवन पर प्रकाश डाला। इस दौरान थाना प्रभारी रूपेश दुबे, महेन्द्र तिवारी, पं.शिवशंकर शर्मा, बालमुकंद तिवारी, प्रवीण व्यास, पंकज शर्मा, नवीन व्यास, दिनेश चतुर्वेदी, गोविंद तिवारी, विवेक पंचोली, रविंद्र तिवारी, शरद शर्मा, पूर्णानंद जोशी, मुकेश शर्मा, शंभू दयाल शर्मा आदि मौजूद रहे।